Ροβέρτειος Σχολή

Η Ροβέρτειος Σχολή (αγγλικά: Robert College‎‎, τουρκικά: Robert Koleji‎‎) είναι εκπαιδευτικό ίδρυμα στην Κωνσταντινούπολη. Αποτελεί συγκρότημα ανωτέρων σχολών εγκατεστημένο σε περίοπτη θέση επί της ευρωπαϊκής όχθης του Βοσπόρου, στο Μέγα Ρεύμα, πάνω από τα υψώματα Μπεμπέκιου και Ρούμελη Χισάρ. Ιδρύθηκε το 1863 από τον Κύρο Χάμλιν και που συμπληρώθηκε με δωρεά εκ 400.000 δολαρίων του Νεοϋορκέζου εμπόρου Κρίστοφερ Ρόμπερτ (Christopher Rhinelander Robert). Είναι το παλαιότερο αμερικανικό σχολείο εκτός ΗΠΑ. Μέσα σε 12 κτίρια που πληρούν όλους τους σύγχρονους χώρους παιδαγωγικής και αθλημάτων περιλαμβάνονται γυμνάσιο, λύκειο, πρακτικό λύκειο, ανώτερη εμπορική σχολή, τμήματα ανωτέρων σπουδών και από το 1912 σχολή μηχανικών. Η σχολή εξυπηρέτησε τη χριστιανική μειονότητα της οθωμανικής αυτοκρατορίας και τους αλλοδαπούς της Κωνσταντινούπολης. Προ της κεμαλικής μεταπολίτευσης της δεκαετίαςτου 1930, στη Ροβέρτειο Σχολή φοίτησαν πολλά μέλη οικογενειών των Σουλτάνων, και γόνοι ευκατάστατων οικογενειών θρησκευτικών μειονοτήτων της Αυτοκρατορίας ή χωρών της Βαλκανικής, ιδίως από τη Βουλγαρία και τη Ρουμανία. Αρκετοί Τούρκοι, Αρμένιοι και Εβραίοι καθώς πολλοί Έλληνες. Μεταξύ των καθηγητών της σχολής ήταν κι ο Ευγένιος Ευγενίδης, ο Μιχαηλίδης, ο Κωνσταντίνου, ο Φλωρος Φλωρίδης,ο Σαββίδης, καθώς και ο Λοΐζος Ηλιού. Ανάμεσα στους αποφοίτους της Ροβερτείου Σχολής είναι ο Κώστας Ουράνης, ο Κάρολος Κουν, ο Απόστολος Νικολαΐδης και ο Ορχάν Παμούκ . Όμως από το 1954 η Ροβέρτειος Σχολή έπαυσε να έχει τον παλαιό διεθνή χαρακτήρα της, παραμένοντας όμως σε υψηλή θέση μεταξύ των αξιόλογων αχολών του είδους στην Τουρκία. Από το 1971, λειτουργεί ως γυμνάσιο/λύκειο (από όπου αποφοίτησε η συγγραφέας Ασλί Ερντογάν ), ενώ το τριτοβάθμιο σκέλος της έχει εξελιχθεί ως κρατικό Πανεπιστήμιο του Βοσπόρου. Παραπομπές Εξωτερικοί σύνδεσμοι Πολυμέσα σχετικά με το θέμα Ροβέρτειος Σχολή στο Wikimedia Commons (Τουρκικά) Επίσημος ιστότοπος